OBAVIJEST O JAVNOM NATJEČAJU
U Narodnim novinama broj 101/2026 od 11. rujna 2026. godine objavljen Javni natječaj za imenovanje pročelnika/pročelnice Jedinstvenog upravnog odjela Općine Jakovlje 

•   1 izvršitelj m/ž, neodređeno puno radno vrijeme, uz obavezni probni rad od 3 (tri) mjeseca,  

•   Mjesto rada: Općina Jakovlje
Tekst natječaja dostupan je ispod ove objave.

Od dana objave u Narodnim novinama počinje teći rok za podnošenje prijava na natječaj. Stoga je posljednji dan za podnošenje prijava na natječaj predajom pošti ili neposredno u Jedinstveni upravni odjel Općine Jakovlje, 21. rujna 2026. godine posljednji dan roka.  
Opis poslova radnog mjesta
- rukovodi Jedinstvenim upravnim odjelom, raspoređuje poslove i zadatke, daje službenicima i namještenicima upute za rad te nadzire obavljanje pravnih, stručnih, administrativnih i pomoćno-tehničkih poslova.

- donosi Rješenja o prijmu u službu, rasporedu na radno mjesto, napredovanju, plaći, produženju roka za polaganje državnog ispita, stavljanju na raspolaganje, prestanku službe te zadržavanju u službi.

- priprema nacrte akata koje donosi Općinsko vijeće i Općinski načelnik, te u dogovoru s predsjednikom Općinskog vijeća organizira sjednice Općinskog vijeća.

- prati izvršenje i realizaciju poslova vezano uz društvene djelatnosti (kultura, sport, školski i predškolski odgoj, socijalna skrb, tehnička kultura), turizam, ugostiteljstvo i informiranje.

- obavlja operativne i stručne poslove izrade nacrta i prijedloga proračuna, izmjena i dopuna proračuna, te izrađuje prateću dokumentaciju. Izrađuje i osigurava provedbu socijalnog programa, programa raspolaganja poljoprivrednim zemljištem, programa kulture, školstva, religije, sporta i vatrogastva. Priprema Izjavu o fiskalnoj odgovornosti i pripadajuće dokumentacije u skladu sa Zakonom o fiskalnoj odgovornosti.

- obavlja poslove vezane uz postupke javne nabave i poslove vezane uz apliciranje na natječaje i provedbu projekata iz RH i EU.

- rješava o upravnim stvarima iz nadležnosti Jedinstvenog upravnog odjela.

- obavlja druge poslove sukladno zakonskim propisima.
Podaci o plaći:

Plaću službenika za radno mjesto, za koje je objavljen javni natječaj, čini umnožak koeficijenta složenosti poslova radnog mjesta 3,20 i bruto osnovice za izračun plaće sukladno Odluci Općinske načelnice o visini osnovice za obračun plaće službenika i namještenika u Jedinstvenom upravnom odjelu Općine Jakovlje, uvećan za 0,5% za svaku navršenu godinu radnog staža.
Prethodna provjera znanja i sposobnosti:

Prethodna provjera znanja i sposobnosti kandidata obuhvaća pisano testiranje i intervju. 
Za svaki dio provjere kandidatima se dodjeljuje broj bodova od 1 do 10. 

Intervju će biti proveden samo s kandidatima koji su ostvarili najmanje 50% ukupnog broja bodova na pisanom testiranju.
Test se sastoji od pitanja iz niže navedenih područja testiranja, dok se u intervjuu utvrđuju interesi, profesionalni ciljevi i motivacija kandidata za rad na navedenom radnom mjestu.

Pravni i drugi izvori za pripremanje kandidata za testiranje:

- Zakon o općem upravnom postupku („Narodne novine“ broj 47/09 i 110/21),

- Zakon o lokalnoj i područnoj (regionalnoj) samoupravi („Narodne novine“ broj 33/01, 60/01,

  129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20),

- Zakon o službenicima i namještenicima u lokalnoj i područnoj (regionalnoj) samoupravi

  („Narodne novine“ broj  86/08, 61/11, 04/18, 112/19 i 17/25),

- Uredba o uredskom poslovanju („Narodne novine“ broj 75/21),

- Zakon o javnoj nabavi („Narodne novine“ broj 120/16, 114/22 i 48/26)

- Zakon o komunalnom gospodarstvu („Narodne novine“ 68/18, 110/18, 32/20 i 145/24).
Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz natječaja.

Pravila i postupak testiranja


Po dolasku na pisano testiranje od kandidata će biti zatražena odgovarajuća identifikacijska

isprava radi utvrđivanja identiteta. Kandidati koji ne mogu dokazati identitet neće moći pristupiti

testiranju.


Za pozvanog kandidata koji ne pristupi intervjuu smatrati će se da je povukao prijavu na natječaj.


Provjera znanja pisanim testiranjem traje 60 minuta.

Za vrijeme provjere znanja pisanim testiranjem nije dopušteno:


- koristiti se bilo kakvom literaturom odnosno bilješkama;


- koristiti mobitel ili druga sredstva komunikacije;


- napuštati prostoriju u kojoj se provjera odvija;


- razgovarati s ostalim kandidatima;


- na bilo koji drugi način remetiti koncentraciju kandidata.


Kandidati koji će se ponašati neprimjereno ili će prekršiti jedno od gore navedenih pravila biti će

udaljeni s testiranja, a njihov rezultat Povjerenstvo neće bodovati.


Za svaki dio provjere znanja pisanim testiranjem kandidatima se dodjeljuje broj bodova od 1 do

10.


Intervju se provodi samo s kandidatima koji su ostvarili najmanje 50 % ukupnog broja bodova iz

svakog dijela provjere znanja i sposobnosti.


Povjerenstvo kroz intervju s kandidatima utvrđuje interese, profesionalne ciljeve, motivaciju, organizacijske, komunikacijske i ostale sposobnosti kandidata potrebne za rad u službi. Rezultati intervjua boduju se dodjeljivanjem određenog broja bodova u rasponu od 1-10, koji se dodaju bodovima ostvarenim na testiranju.


Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na pisanom testiranju i intervjuu te istu, zajedno s Izvješćem o provedenom postupku, dostavlja Načelnici.
Vrijeme održavanja prethodne provjere znanja i sposobnosti kandidata bit će objavljeno na službenoj web stranici www.jakovlje.hr, te na oglasnoj ploči Općine Jakovlje najkasnije 5 (pet) dana prije održavanja provjere.
KLASA:112-01/26-01/155
URBROJ:238-11-03/1-26-2
Jakovlje, 8. rujna 2026. 

Na temelju članka 17. i 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18 i 112/19, 17/25 – u nastavku teksta: ZSN), općinska načelnica Općine Jakovlje objavljuje

JAVNI NATJEČAJ

za imenovanje pročelnika/pročelnice Jedinstvenog upravnog odjela Općine Jakovlje 

· 1 izvršitelj m/ž, neodređeno puno radno vrijeme, uz obavezni probni rad od 3 (tri) mjeseca,  
· Mjesto rada: Općina Jakovlje

Osobe prijavljene na javni natječaj moraju ispunjavati opće i posebne uvjete za prijam u  službu propisane člankom 12. ZSN-a. 

Opći uvjeti za prijam u službu su: 
- punoljetnost,   
- hrvatsko državljanstvo, 
- zdravstvena sposobnost za obavljanje poslova radnog mjesta na koje se osoba prima.

Posebni uvjeti: 
-  sveučilišni diplomski studij ili sveučilišni integrirani prijediplomski i diplomski studij pravne, ekonomske ili druge

   društvene struke ili stručni diplomski studij pravne, ekonomske struke ili druge društvene struke

-  najmanje jednu (1) godinu radnog iskustva na odgovarajućim poslovima,

-  položen državni ispit II. razine,

-  organizacijske sposobnosti i komunikacijske vještine potrebne za uspješno upravljanje Jedinstvenim upravnim

   odjelom,

- posjedovanje važećeg certifikata u području javne nabave na temelju položenog ispita,

- poznavanje rada na računalu,

- vozačka dozvola B kategorije. 

Uvjete za imenovanje ispunjava i osoba koja je po prijašnjim propisima stekla visoku stručnu spremu tražene struke.

Iznimno, na radno mjesto pročelnika/pročelnice Jedinstvenog upravnog odjela može biti imenovana osoba koja završi sveučilišni prijediplomski studij ili stručni prijediplomski studij pravne, ekonomske ili druge društvene struke koja ima najmanje 5 (pet) godina radnog iskustva na odgovarajućim poslovima i ispunjava ostale uvjete za imenovanje, ako se na javni natječaj (dalje u tekstu: natječaj) ne javi osoba koja ispunjava propisani uvjet stupnja obrazovanja.

Radnim iskustvom na odgovarajućim poslovima podrazumijeva se radno iskustvo (služba u upravnim tijelima jedinice lokalne ili područne (regionalne) samouprave, državna služba, javna služba, radni odnos kod privatnog poslodavca, samostalno obavljanje profesionalne djelatnosti ili obavljanje poslova u međunarodnim organizacijama) ostvareno na poslovima navedene razine obrazovanja (stručne spreme) i struke.

Osoba koja ima potrebno radno iskustvo na odgovarajućim poslovima, a nema položen državni ispit propisane razine za radno mjesto pročelnika/pročelnice Jedinstvenog upravnog odjela, može biti imenovana pod uvjetom da ispit položi u zakonskom roku.

Osoba koja nema važeći certifikat u području javne nabave na temelju položenog ispita, može biti imenovana na radno mjesto pročelnika pod uvjetom da ispit položi u roku od godine dana od dana imenovanja na radno mjesto pročelnika.

Za prijam u službu ne smiju postojati zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi.

U službu ne može biti primljena osoba protiv koje se vodi kazneni postupak po službenoj dužnosti ili koja je proglašena krivom za kazneno djelo za koje se kazneni postupak vodi po službenoj dužnosti, osim za kazneno djelo koje se odnosi na sigurnost prometa, pod uvjetom da za to kazneno djelo nije osuđena na bezuvjetnu kaznu zatvora. Navedene odredbe ne odnose se na osobu kod koje je nastupila rehabilitacija u skladu s posebnim zakonom.

U službu ne može biti primljena osoba:

– kojoj je prestala služba u upravnom tijelu lokalne jedinice zbog teške povrede službene dužnosti u

   razdoblju od četiri godine od prestanka službe,

– kojoj je prestala služba u upravnom tijelu lokalne jedinice zbog toga što nije zadovoljila na probnom radu

   u razdoblju od četiri godine od prestanka službe.

Sukladno članku 13. Zakona o ravnopravnosti spolova („Narodne novine“ broj 82/08, 125/11, 20/12, 138/12 i 69/17), na natječaj mogu se javiti osobe oba spola, a izrazi koji se koriste u natječaju za osobe u muškom rodu uporabljeni su neutralno i odnose se na muške i ženske osobe.

Kandidat prijavom na natječaj pristaju da se njihovi osobni podaci obrađuju u potrebnom obujmu i u svrhu provedbe natječaja, od strane ovlaštenih osoba za provedbu natječaja sukladno Uredbi (EU) 2016/679 Europskog parlamenta i Vijeća o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46 EZ od 27. travnja 2016. godine (Službeni list Europske unije, L119/1). 
Kandidati koji prema posebnim propisima ostvaruju pravo prednosti pri zapošljavanju i imaju prednost u odnosu na ostale kandidate samo pod jednakim uvjetima, moraju se u prijavi na natječaj pozvati na to pravo. Osobe koje se u prijavi pozovu na to pravo obvezne su priložiti odgovarajuće isprave kao dokaz o statusu te druge dokaze, sukladno posebnom zakonu kojim je uređeno to pravo.

Kandidati koji mogu ostvariti pravo prednosti pri zapošljavanju sukladno članku 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21 i 156/23), članku 48.f Zakona o zaštiti vojnih i civilnih invalida rata („Narodne novine“ broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 47. Zakona o civilnim stradalnicima iz Domovinskog rata („Narodne novine“ broj 84/21 i 13/26 ), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20) dužni su u prijavi na javni natječaj pozvati se na to pravo te imaju prednost u odnosu na ostale kandidate samo pod jednakim uvjetima

Kandidati koji se pozivaju na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji te člankom 47. Zakona o civilnim stradalnicima iz Domovinskog rata, dužni su uz prijavu na natječaj, osim dokaza o ispunjavanju traženih uvjeta priložiti i dokaze propisane odredbama navedenih Zakona, a koji su objavljeni na web stranici Ministarstva hrvatskih branitelja: https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf.

Kandidati koji se pozivaju na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom(„Narodne novine“ broj 157/13, 152/14, 39/18 i 32/20)  uz prijavu na javni natječaj dužni su, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Pod jednakim uvjetima podrazumijeva se da ako na kraju provedenog testiranja kandidata i provedenog intervjua s istima, kandidati koji su po rang-listi ostvarili najveći i isti broj ukupnih bodova, prednost pri zapošljavanju ima onaj kandidat koji se u svojoj prijavi pozvao na to pravo i dokazao ga.

U upravnom tijelu Općine Jakovlje nije osigurana zastupljenost pripadnika nacionalnih manjina sukladno članku 22. Ustavnog zakona o pravima nacionalnih manjina („Narodne novine“ broj 155/02, 47/10, 80/10 i 93/11). 

U službu se prima uz obvezni probni rad od 3 (tri) mjeseca, sukladno članku 26. ZSN-a.

U prijavi na natječaj potrebno je navesti osobne podatke podnositelja prijave (osobno ime, adresu stanovanja, broj mobitela/telefona te po mogućnosti adresu elektroničke pošte) i naziv radnog mjesta na koje se osoba prijavljuje.  

Prijavu je potrebno vlastoručno potpisati. 

Uz pisanu prijavu na javni natječaj podnositelji prijave dužni su priložiti:

1. Životopis,

2. Dokaz o ispunjavanju uvjeta razine obrazovanja i struke određenih ovim natječajem (preslik diplome),

3. Dokaz o hrvatskom državljanstvu (preslik domovnice, osobne iskaznice ili  putovnice), 

4. Dokaz o položenom vozačkom ispitu za B-kategoriju vozila (preslik vozačke dozvole),

5. Dokaz o ukupnom radnom stažu (ispis elektroničkog zapisa podataka Hrvatskog zavoda za mirovinsko osiguranje ili potvrdu o podacima evidentiranim u evidenciji Hrvatskog zavoda za mirovinsko osiguranje),

6. Dokaz o radnom iskustvu na odgovarajućim poslovima (preslik ugovora o radu, rješenja o rasporedu, potvrde poslodavca u kojem je naznačeno razdoblje i poslovi koje je podnositelj prijave obavljao),

7. Dokaz o položenom državnom ispitu II. razine ako podnositelj prijave ima položen državni ispit II. razine (preslik uvjerenja/svjedodžbe),

8. Dokaz o posjedovanju važećeg certifikata u području javne nabave na temelju položenog ispita (preslik važećeg certifikata),

9. Dokaz o poznavanju rada na računalu (certifikat o poznavanju rada na računalu koje se priznaje u zemljama Europske unije ili uvjerenje o osposobljenosti ili svjedodžbu odgovarajućeg razreda srednje škole ili iskaz ocjena sveučilišnog ili stručnog studija (visokoškolske ustanove) iz kojeg je vidljivo da je uspješno položen predmet informatika ili druga odgovarajuća isprava (potvrda) ovlaštenog organizatora tečaja informatike iz koje je vidljivo da je uspješno završen tečaj informatike u čijem su nastavnom sadržaju obuhvaćene osnove rada na računalu i operacijski sustav Windows te programi Microsoft Word, Microsoft Excel, Microsoft Outlook – elektronička pošta i rad na internetu),

10. Uvjerenje nadležnog suda da se protiv podnositelja prijave ne vodi kazneni postupak (elektronički zapis ili preslik uvjerenja ne starije od dana objave natječaja),

11. Vlastoručno potpisanu izjavu da ne postoji  zapreka za prijam u službu iz članka 15. i 16. ZSN-a.


Isprave se prilažu u neovjerenom presliku, a prije izbora kandidata predočit će se izvornik ili ovjerena preslika.

Uvjerenje o zdravstvenoj sposobnosti za obavljanje poslova navedenog radnog mjesta dostavlja izabrani kandidat po obavijesti o izboru, a prije donošenja rješenja o imenovanju.

Urednom prijavom se smatra prijava koja sadrži sve podatke i priloge navedene u natječaju i koja je vlastoručno potpisana.

Dopunu prijavi moguće je podnijeti zaključno do dana isteka natječajnog roka.

Nepotpune i nepravovremene prijave na natječaj neće se razmatrati, niti će podnositelji nepotpunih prijava biti pozvani na dopunu prijave.


Osoba koja podnese nepravovremenu i neurednu prijavu na natječaj ili ne ispunjava formalne uvjete ne smatra se kandidatom prijavljenim na natječaj i njihove prijave neće se razmatrati te će joj o tome biti dostavljena pisana obavijest. Osobi se dostavlja pisana obavijest u kojoj se navode razlozi zbog kojih se ne smatra kandidatom prijavljenim na natječaj. Osoba nema pravo podnošenja pravnog lijeka protiv te obavijesti.

Prijave na natječaj s dokazima o ispunjavanju uvjeta podnose se u zatvorenoj omotnici u roku od 8 (osam) dana od dana objave natječaja u Narodnim novinama osobno na adresu Ulica Adele Sixta 2, Jakovlje ili preporučenom poštom, na adresu: 

OPĆINA JAKOVLJE,  Ulica Adele Sixta 2, 10297 Jakovlje

s naznakom

(„Javni natječaj za imenovanje pročelnika/pročelnice Jedinstvenog upravnog odjela Općine Jakovlje - ne otvaraj“)

Za osobu/osobe koje zadovoljavaju formalne uvjete iz natječaja i stekle su status kandidata prijavljenog na natječaj bit će provedena prethodna provjera znanja i sposobnosti putem pisanog testiranja i intervjua. Ako kandidat ne pristupi prethodnoj provjeri znanja i sposobnosti, smatrat će se da je povukao prijavu na natječaj.

Na službenoj web-stranici Općine Jakovlje www.jakovlje.hr, i oglasnoj ploči naveden je opis poslova, podaci o plaći radnog mjesta koje se popunjava, kao i podaci o prethodnoj provjeri znanja i sposobnosti kandidata, te pravni i drugi izvori za pripremanje kandidata za provjeru.

Na službenoj web-stranici Općine Jakovlje  www.jakovlje.hr i oglasnoj ploči bit će objavljeno vrijeme održavanja provjere znanja i sposobnosti kandidata, najmanje 5 (pet) dana prije održavanja provjere.

Rješenje o imenovanju pročelnika dostavlja se javnom objavom na službenoj web-stranici Općine Jakovlje  www.jakovlje.hr, najkasnije 60 (šezdeset) dana od isteka roka za podnošenje prijava na natječaj, a dostava se smatra obavljenom istekom osmoga dana od dana javne objave navedenog rješenja.

O rezultatima natječaja kandidati će biti obaviješteni u zakonskom roku, i to najkasnije u roku od 60 (šezdeset) dana od isteka roka za podnošenje prijava putem objave na web-stranici Općine Jakovlje, a u slučaju poništenja natječaja, odluka o poništenju bit će objavljena također na www.jakovlje.hr

Nakon raspisanog natječaja i provedenog cjelokupnog postupka ne mora se izabrati niti jedan kandidat te će se u tom slučaju donijeti Odluka o poništenju javnog natječaja. 

                                                                                                                 OPĆINA JAKOVLJE
